FIALA FERENC 


es 


Fiala Ferenc 1959-ben, 
németországi emigrációban. 


Előszó 


Fiala Ferenc tanulmánya, amelyet az 1939-es választások 20. évforduló- 
jára már németországi emigrációban vetett papírra, először az Újlaki 
Miklós szerkesztésében Kanadában kiadott Hungarista Tájékoztató című 
emigráns havi folyóiratban látott napvilágot öt részletben, 1959 októbere és 
1960 márciusa között. A cikksorozatot a szerző nem a saját neve alatt, 
hanem , Hungaricus" aláírással közölte. 1986-ban aztán egy kis füzet 
formájában a saját neve alatt is megjelent a Hungarista Tájékoztató 
Szolgálat kiadásában Németországban. 

A tanulmány nem egyszerű emlékezés és a történésekre évtizedek óta 
rákent tömérdek hazugság tisztázása, hanem figyelmeztetés is egyben. 
Figyelmeztetés, hogy a mindenkori álnemzeti pártok — akik jelenleg épp 
a Horthy-korszak arisztokrata őskövületekből álló, velejéig romlott, álszent 
politizálását tekintik példaképüknek —, napjainkban éppen olyan kétszínű- 
séggel és leplezett gazemberséggel próbálnak elfojtani minden valódi 
nemzeti gondolatot, mint ahogy azt Fiala tanulmányában jó 70 évre vissza- 
vetítve olvashatjuk. 

Fiala Ferenc írása a hiteles szemtanú beszámolója, aki maga is cselekvő 
részese volt az akkori eseményeknek, s amiért a háború után előbb halálra, 
majd kegyelemből életfogytiglani fegyházra itélte a minden szempontból 
jogtalan hatáskörrel rendelkező , népbíróság". Amit leír, az nem más, 
mint ami az elmúlt évtizedekben a történelemkönyvekből valami miatt 
kimaradt: az érem másik oldala. A könyvtárakat megtöltő fércmunkák és 
nyílvánvaló történelemhamisítások által okozott ködöt ez a kis dolgozat 
sem fogja eloszlatni, de aki elolvassa, legalább gondolkozzon el kicsit azon. 
hogy a nyilasokkal kapcsolatos — már számtalanszor kártyavárként össze- 
omlott — vádak vajon megállnak-e a történelem itélőszéke előtt. 

Ez a tanulmány nem nyilas propaganda, hanem a történelmi igazság fel- 
tárásának érdekében íródott. 


Legyen végre világosság! 


Dobszay Károly (2010) 


1939 esőtől áldott tavaszának Pünkösdjén zajlottak az utolsó törvényes 
választások a régi Magyarországon. Régen volt, évtizedek köde takarja az 
akkori eseményeket és az akkori időket, amikor még azt hitte az ország, 
hogy új fejlődés küszöbén áll s hogy végre mégiscsak megindul a régen várt 
magyar társadalmi és politikai kibontakozás. 

A feszültség ebben az időben kibírhatatlanná lett a régi politikai élet 
öreg veteránjainak. Ők még őrizték volna a múltat, a nagybirtokot, az egész 
országot behálózó bankkapitalizmust, a szolgabírák és főispánok csákmáté- 
ságát és azt a feudális társadalmi rétegződést, amely átnyúlva a liberalizmu- 
son és a felvilágosodáson, még mindig a , nagybajuszú mokány nagyurak" 
vidéki kastélyaiban s a nádort buktató és nádort választó zsidó Fortunátus 
Imre arannyal telt vasládáiban gyökeredzett. De jaj, az élet haladt tovább és 
omladozóban voltak az ország köré épített falak. A forradalomtól, mint 
öncéltól mindig bölcsen irtózó magyar tömegek már megtalálták az utat, 
amely a jobb jövő felé vezetett volna akkor, ha nem lép közbe a világtörté- 
nelem és nem tiporja sárba az országot. Ha nem küldi bitóra azokat, akik 
Bárdossy, Imrédy és Szálasi Ferenc zászlója alatt akarták, hogy szabad és 
boldog emberek hazája legyen a Duna-Tisza köze, ahol senkinek se jusson 
két szelet kalács addig, amíg száz és százezreknek még száraz kenyérre se telik. 

De hogyan is volt akkor, 1939 boldog emlékű Pünkösdjén, amikor első 
ízben szavazott titkosan az ország, és bántatlanul tehette voksát az utolsó 
zsellér is, azon párt neve mellé, amelyet a legjobb lelkiismerete szerint 
választott? Mint minden történelmi eseménynek, úgy ezeknek a választá- 
soknak is meg voltak a maguk előzményei. Az országot a Budai Várból kor- 
mányozták, a kormányrúd mellett pedig ott ültek az öreg őrzők, akik az 
ország helyett inkább a múltat, a díszmagyaros-kacagányos múlandóságot 
őrizték és nagyon féltek már ekkor attól az új hangtól, amely merőben 
ellentétes póluson állva a marxizmussal már nem elégedett meg a híres 
Apponyi-féle , szociális olajcsöppekkel" s mélyreható változásokat kívánt. A 
Keresztes-Fischer Ferenc és Bethlen István gróf körül tömörült régi világ 
nem a baloldaltól félt — az a Peyer-Bethlen paktum megkötése óta zsebük- 
ben volt — hanem a jobboldaltól, illetve a Szálasi Ferenc által elindított 
Hungarista Mozgalomtól. Ezt a mozgalmat — mint ahogyan Keresztes- 
Fischer Ferenc belügyminiszter a tőle megszokott cinizmussal mondotta: 
— , bolondok vezették". 

Ez a , bolondság" pedig abból állott, hogy ennek a mozgalomnak az 
embereit nem lehetett igazgatósági tagságokba csalni — szóval nem lehetett 
őket a régi, jól bevált módszerekkel kiütni a nyeregből. Később a , bolond" 


jelzőt a , fanatikus" szóval váltották fel, jól ismervén ennek a szónak a poli- 
tikában igen veszedelmes jelentőségét. Pedig sem Szálasi Ferenc, sem a 
körülötte csoportosultak nem voltak fanatikusok, csak becsületesek voltak, 
és ez már egymagában elegendő volt ahhoz, hogy bolondoknak nevezzék 
őket. A miniszterelnökségi sajtólistán kormánylapoktól egészen a szociál- 
demokrata Népszaváig, minden újság ott szerepelt a dotációs oldalon, kivé- 
ve a Hungarista Mozgalom szolgálatában álló Összetartás. 

1938-ban — tehát az 1939. évi választások előtti évben — a Hungarista 
Mozgalomnak mindössze három országgyűlési képviselője volt: Hubay 
Kálmán, Haám Artúr és a legszélsőségesebb politikai áramlatok között 
ingadozó, jellemileg erősen korlátolt Rátz Kálmán. Az igazi erősséget azon- 
ban Hubay Kálmán jelentette egymagában, akinek ragyogó vezércikkei és 
elsőrangúan felépített parlamenti beszédei messze kiemelték őt nemcsak 
két képviselőtársa, hanem az akkori Parlament összessége közül is. 
Dinamikus, hősi szemléletet valló ember volt, aki Gömbös Gyula mellől 
elindulva, tudásával és végtelen akaraterejével küzdötte fel magát a magyar 
politikai életbe. Neve már régen ismert volt a magyar tömegek előtt, hiszen 
mint az egyik legnagyobb példányszámban megjelenő kormánypárti lapnak 
főszerkesztője, hagyta ott lapját és jelentkezett Szálasi Ferencnél, majd 
végigverekedte a híres lovasberényi választást és győztesen került ki abból. 

1938 telén és 1939 tavaszán fokozódott a kormány nyomása — a jobb- 
oldal felé. 1938 telén először egy, majd rövid idő után hat hónapra betiltot- 
ták a Hungarista Mozgalom szolgálatában álló és dr. Ráttkay R. Kálmán 
főszerkesztésében megjelenő Magyarságot, majd a következő év tavaszán 
végleg betiltatták a Fiala Ferenc által szerkesztett Összetartás c. hetilapot, 
amely abban az időben annak ellenére is 150.000 példányban jelent meg, 
hogy nem volt kolportázshoz joga, azaz csak zárt helyiségben volt szabad 
árusítani. Nem sokkal ezután feloszlatták a Hungarista Mozgalom akkori 
pártját, lefoglalták és elkobozták vagyonát, lepecsételték a budapesti 
Andrássy út 60. szám alatt levő székházat, internálták a párt és a mozgalom 
nevesebbjeit — például Kerekes Bélát — és a mozgalom tagjaival teltek 
meg a nagykanizsai és kistarcsai internálótáborok. A vak is látta, hogy vala- 
mi készülődik. Szálasi Ferenc a szegedi Csillagbörtönben töltötte három 
évi büntetését s ugyanott, ugyanolyan időtartamra elítélve szenvedett 
Málnási Ödön is. Akiket nem internáltak, azok ellen Töreky Géza, a 
Magyar Kir. Kúria reakciós beállítottságú elnöke soron kívül, egymás 
után hozta az 1921. III. tc. szerinti ítéleteket, amely törvényt annak 
idején a kommunisták ellen hozták s ami annyit jelentett, hogy akit a fenti 


paragrafus alapján elítéltek, az nem lehetett sem képviselő, sem újságíró, az 
rákerült a magyar reakció által felállított tilalmi listára. Amikor mindez 
megtörtént, akkor váratlanul kiírták az országgyűlési képviselőválasztáso- 
kat. A Hungarista Mozgalom pártja megszűnt, de maga a mozgalom tovább 
élt és megpróbálta a lehetetlent, hogy felvegye a harcot a Pünkösdre kiírt 
választásokon. 

A pártfeloszlatáson, a lapbetiltáson, a letartóztatásokon túl azonban még 
ott ágaskodott az újabb veszély: — az elég magasan megállapított és a jelölt- 
séghez szükséges kaució letétele. Ez annyit jelentett, hogy minden egyéni 
listán indulónak 2.000, a megyei listán indulónak pedig 5.000 békepengőt 
kellett letétbe helyeznie. A párt vagyonát azonban elkobozták s a több mint 
250 kerületben állítandó jelölt elfogadtatásához, az egyéni és lajstromos 
listákhoz megközelítőleg egymillió pengőre lett volna szükség. A pénz 
azonban nem volt meg. De nem volt még párt sem. Az utóbbi hiányt 
Hubay Kálmán oldotta meg, aki a Magyarság Hunyadi János-úti szerkesz- 
tőségében összehívta a mozgalom még szabadlábon lévő vezetőit és mega- 
lakította a Nyilaskeresztes Pártot. A bejelentéshez két országgyűlési 
képviselő és további három aktív és passzív szavazati joggal rendelkező 
egyén kellett. Így alakult meg a Nyilaskeresztes Párt, amelynek öt első tagja: 
Hubay Kálmán, Haám Artúr, Csia Sándor, Fiala Ferenc és Mokcsai Dezső 
voltak. Tekintve, hogy a beadvány minden követelménynek megfelelt, a 
belügyminiszternek jóvá kelleti hagynia a párt megalakulását. Amikor ez 
megtörtén, jött az igazán nehéz feladat megoldása: kaucióhoz szükséges 
összegek előteremtése. A Hubay Kálmánból, gróf Széchenyi Lajosból és 
Fiala Ferencből álló pénzügyi bizottság végigzarándokolta a keresztény 
beállítottságú bankokat, nem hagyván ki a német érdekeltségű Wiener 
Bankverein budapesti vállalatát sem. A válasz azonban mindenütt eluta- 
sító volt. Hogy az akkori rendszer milyen kémhálózattal vette körül a 
Hungarista Mozgalmat, azt legjobban bizonyítja, hogy Hetényi Imre főka- 
pitány alig pár órával a német érdekeltségű banknál tett látogatás után, azt 
azonnal jelentette Teleki Pál miniszterelnöknek. Hogy milyen negatív volt 
az eredmény, azt persze nem tudhatták, de az a tény, hogy a párt három 
vezetője belépett egy német érdekeltségű pénzintézet kapuján, elegendő 
volt hozzá, hogy a választások után Teleki Pál miniszterelnök a tőle 
megszokott körmönfont parlamenti beszédben azzal vádolta a pártot és 
mozgalmat, hogy a választások során idegen pénzeket vett segítségül. Az 
idegen pénzek meséjét azonban sem Teleki, sem mások nem tudták 
konkretizálni, mert a Nyilaskeresztes Párt az egész választási harcot a 


mozgalom tagjaitól kapott fillérekkel küzdette végig. Pénz hiányában 
mindössze 60 kerületben tudott csak jelöltet állítani, pedig milyen más lett 
volna az eredmény, ha mind a 250 kerületben indulhatott volna! 

Azután megkezdődött a választási harc, s amíg az ellenzéki oldalon álló 
Független Kisgazda Párt és Szociáldemokrata Párt jelöltjei teljes kormány- 
támogatást kaptak, addig a Nyilaskeresztes Párt jelöltjei ellen a legkegyetle- 
nebb hidegháború folyt. A II. Magyar Köztársaság később palástos hóhér- 
nak nevezett elnöke ezen a választáson a szeghalmi kerületben indult és 
Keresztes-Fischer belügyminiszter a kormánypártban utasításként közölte, 
hogy Tildy Zoltánnak a kormánypárt nem állít ellenjelöltet, (így sikerült 
csak kibuktatni a Hungarista Mozgalom egyik legmarkánsabb vidéki 
vezetőjét: a debreceni páncéloscsatában hősi halált halt Koppányi Imre 
tanárt.) Így került be annak idején a Parlamentbe a később oly véres trófeá- 
kat gyűjtő Tildy Zoltán. Amíg a kormánypárt vagy a Független Kisgazda 
Párt szabadon és bántatlanul végezhette propagandáját, addig a furfangos 
szolgabírói leleményesség Mikszáth Kálmán tollára való indokokkal utasí- 
totta vissza a hungarista választási beszédek iránti kérelmeket. A hatvani 
járás 17 községében a kormánypárt jelöltje nyolcvannégy beszédre kapott 
engedélyt, ugyanakkor a Nyilaskeresztes Párt jelöltjének mindössze négy 
gyűlés tartását engedélyeztek. Negyvenhét kérelmet a humor birodalmába 
tartozó indoklással utasítottak vissza. Hol egy tűzveszélyes kazal volt túlsá- 
gosan közel a gyűlés színhelyéhez, hol a szomszéd házakban fekvő betegek 
nyugalmát zavarta volna az összejövetel. Így volt ez szerte az országban. 
Talán csak Budapest volt kivétel, ahol a közhangulat nyomása alatt nem 
lehetett azt a kertek alatti választási terrort folytatni, amit a vidéken. 
Így zajlott le a magyar fővárosban a híres tattersaali gyűlés, ahol több 
mint húszezer ember hallgatta végig, az azóta kivégzett Hubay Kálmán 
, Szegedről jöttem..." kezdetű híres beszédét. Szálasi Ferenc akkor a 
szegedi Csillagbörtön lakója volt. Hasonló tömegek vettek részt a Városi 
Színházban tartott gyűlésen is, ahol Hubay Kálmán, Kovarcz Emil, Csia 
Sándor, dr. Vágó Pál, Iemesváry László és Fiala Ferenc szóltak az összegyűlt 
ezrekhez. Azután következett a , Néma Hét" és május 29-30-án lezajlottak 
a választások, amelyek olyan sikert hoztak a szélsőjobboldal számára, 
ami nemcsak a baloldalt, hanem a kormánypártot is megdöbbentette. A 
kétszázötvenegynéhány mandátumból a Nyilaskeresztes Párt és a többi 
nyilaskeresztes frakció 51 mandátumot szerzett, a szociáldemokraták és a 
Kisgazda Párt 7 mandátumával szemben. 

Hogy ebben az időben melyik oldalon állott a magyar ipari munkásság, 


Hubay Kálmán 


azt az úgynevezett budapesti , vörös övezet" mutatta a legjobban. Csepel, 
Pesterzsébet, Újpest és a többi munkások lakta városrészekben régi 
kipróbált szociáldemokrata képviselők buktak meg az ismeretlen nevű 
nyilaskeresztes jelöltekkel szemben. 

Pedig a zászló: Szálasi Ferenc börtönben volt, s az alig pár hónapos 
Nyilaskeresztes Párt pénzügyi viszonyai távolról sem engedtek meg olyan 
választási propaganda kifejtését, amilyent a többi pártok végezhettek a 
választások során. Pár héttel később összeült az új országgyűlés. A képvise- 
lőház elnöki emelvényétől balra levő padsorokban Hubay Kálmán vezeté- 
sével megjelentek a hungarista zászló alatt győzött követek, szám szerint 
51-en. Ezt az 51 embert a magyar nép titkos akarata küldte a Parlamentbe, 
mert az új Magyarországért folyó harcában attól az embertől remélt és várt 
már csak valamit, aki akkor darócruhás foglya volt a szegedi börtönnek. 

De az új országgyűlés pártok szerinti megoszlása nem fedte a teljes 
valóságot, hiszen a Keresztes-Fischer-féle választási praktikák labirintjában 
nehéz volt az igazság útja. A választások után összeállított statisztikai kimu- 
tatás szerint ez az 51 képviselő az összes szavazatok 42906-át kapta, tehát 
ennek alapján nem 51, hanem 105 hungarista képviselőnek kellett volna 
bekerülni a Parlamentbe. De az eredmény így is meglepetésszerű volt és 
nem érdektelen, ha kissé bővebben foglalkozunk azokkal a módszerekkel, 
ahogyan ezt az eredményt az utolsó óráit élő magyar reakció nullifikálni 
akarta. 


kik 


Az 1930-as évek végén az akkori államrendőrség politikai osztályának 
vezetője Hetényi Imre főkapitány-helyettes volt. Hogy hogyan került erre 
a magas posztra, az mind a mai napig kideríthetetlen. Származására nézve 
félzsidó volt. Keresztlevele szerint zsidó anyától és keresztény apától 
származott. Fiatal korában rendőri riporter volt, majd rövid ideig polgári 
lapoknál dolgozott, mint politikai tudósító s azután egy szép napon őt 
nevezték ki a politikai osztály vezetőjévé. Hogy ki állott mögötte, azt nem 
tudta senki, viszont mindenki félt tőle. Feladatát ragyogóan látta el, 
amennyiben mindent tudott, ami akár a bal, akár a jobboldalon történt. 
Ellenőrizte magukat a minisztereket is és ha valamelyik közéleti nagyság 
kegyvesztett lett a várban, akkor nemcsak közéleti szerepléséről, de az 
illető privátéletének legapróbb mozzanatairól is pontos tájékoztatást tudott 
adni. Pontosan tudta például Bethlen István miniszterelnöknek minden 

külföldi útját, ismerte a családtagok viszonyait, tudta, ki milyen jogtalan 
pénzeket kapott és szerény szobájában ott volt az egész akkori 
Magyarország lelki fényképe. Ő volt a magyar Fouché, mint a pók, úgy 
szőtte hálóját és megbízottai mindenütt ott voltak. Egyszerű hírekért saját 
kezűleg adott át öt vagy tíz pengőt, de miniszteri szeretők ennél sokkal 
hatalmasabb baksisért juttatták el Hetényihez az információikat. Ha úgy 
kívánta a helyzet, pillanatok alatt leleplezett egy soha meg nem történt 
kommunista lázadást, vagy szabotázsakciót s annak részleteit az irányított 
sajtó rendelkezésére bocsátotta. Amikor a Hungarista Mozgalom túlságo- 
san meleg kezdett lenni az akkori Magyarország felelős urainak, mi sem 
természetesebb, mint hogy ismét Hetényihez fordultak. 

1939 elején, Budapesten valaki bombát dobott a Dohány-utcai zsina- 
gógából kiözönlő emberek közé. Az eset óriási feltűnést keltett s a lapok 
azonnal arra a megállapításra jutottak, hogy a merényletet a Hungarista 
Mozgalom tagjai követték el. Bizonyíték nem volt, de igen sokan természe- 
tesnek találták, hogy egy zsinagóga elleni merényletet csakis szélsőjobboldali 
elvet vallók hajthattak végre. Később kiderült, hogy ez a merénylet csak 
bevezetője volt a két hónappal később kiírt választási küzdelemnek. A 
, merényletet az illetők ügyesen készítették elő, amennyiben annak sem 
halálos áldozata, de még csak sebesültje sem volt. A katonai szakértők a 
tömeg közé dobott kézigránátrepeszekből megállapították, hogy a gránátból 
kiszedték a töltetet, ami azt bizonyította, hogy a merényletnek inkább ijesz- 
tő, avagy — helyesebben kifejezve — propaganda jellege volt. Az akkor 
még teljes virágjában levő baloldali sajtó persze megértette a jelt és a vádak 
egész seregét zúdította a Szálasi Ferenc vezetése alatt álló Hungarista 
Mozgalomra. A kormányzat ezúttal teljesítette a mesterségesen felidézett 
, közhangulat követelését" és a Dohány-utcai , merénylet" nagyban hozzá- 
járult ahhoz, hogy Keresztes-Fischer Ferenc belügyminiszter feloszlatta a 
Hungarista Mozgalom akkori pártját, lefoglalta vagyonát, sőt azon túlme- 
nően internáltatta annak sok száz tagját. De a választásokról még mindig 
nem esett szó. Kissé furcsa volt, hogy az üggyel kapcsolatban nem 
történtek letartóztatások, aminek az volt az egyszerű magyarázata, hogy a 
rendőrség — nem tartóztathatta le önmagát... 

1939 februárjában a mozgalom szolgálatában álló Összetartás című 
hetilap négy oldalon közölte a Dohány-utcai zsinagóga-ellenes merénylet 
egész hátterét. A lap megállapította, hogy a bombát a merénylő — aki a 
merénylet alkalmával először és utoljára viselt zöld inget — Hetényi ügy- 
nökétől kapta. Az illetőt a merénylet előtt beléptették a VIII. kerületi 

pártszervezetbe, ahol azonban senki sem ismerte. Az Összetartás megírta 
azt is, hogy az illetőt Hetényiék azért nem állították bíróság elé, mert attól 
féltek, hogy a gyönge akaratú bérenc a keresztkérdésekre ügyetlen válaszo- 
kat ad, sőt, hogy mentse magát, elmondja annak egész hátterét is. A cikk az 
Összetartás hattyúdala volt, mert a megjelent lappéldányokat megjelenésük 
után azonnal elkobozták és egy héttel később a lap főszerkesztőjének kikéz- 
besítették a lap végleges betiltását jelentő határozatot. 

Ezt a Dohány-utcai merénylet-színjátékot azért szükséges most 
megemlítenünk, mert az 1956. évi eseményeket követő években bizonyos 
amerikai és kanadai zsinagógák elleni merénylet kapcsán Klár Zoltánék és a 
többi baloldali sajtóorgánum ismét a , nyilasokat emlegette és több 
cikkben hivatkoztak a Dohány-utcai merényletre. A hungarista gondolat 
nem ismeri az erőszakot és eleve elutasít magától minden olyan kísérletet, 
amely a szellem eszközén túl brutalitással vagy terrorral van kapcsolatban. 
Tiszteli és megadja a megbecsülést minden vallásfelekezetnek, legyen az 
katolikus, református, mohamedán vagy zsidó. Hogy Szálasi Ferenc 
mennyire tiszteletben tartotta nemcsak a keresztény, hanem a zsidó vallás- 
felekezetet is, azt legjobban bizonyítja, hogy rövid, pár hónapos uralma alatt 
semmiféle merénylet nem történt a zsidó vallás, vagy a zsidó imaházak 
ellen. De ezen túlmenően a külföldre emigrált magyarországi zsidóság 
csak hálával emlékezhet meg Szálasi Ferencről, aki 1944 novemberében e 
sorok írójának jelenlétében utasította vissza Winkelmann budapesti SS 
főparancsnok azon követelését, hogy a csaknem háromszázezer főnyi pesti 
zsidóságot Németországba deportálják. Ha Szálasi Ferenc csak megközelí- 
tően is olyan lett volna, mint amilyennek a himler-klárzoltáni sajtó le- 
festette, akkor Klár Zoltán sem szerkeszthetett volna újságot New Yorkban 
élete végéig és a budapesti AVH vezetőrétege is másképpen nézett volna ki. 

A Dohány-utcai zsinagóga-ellenes , merénylet" azonban visszafelé sült 
el, mert Budapest azon városok közé tartozott, amelyekben nem lehet 
titkot tartani. Pár nappal később már nemcsak a város, de az egész ország 
tudta az igazságot és tudták azt is, hogy az egész , merénylet" Keresztes- 
Fischer-Hetényiék által megrendezett propagandafogás volt. Ha valóban 
megrögzött és véreskezű antiszemiták hajtották volna végre, akkor nyilván 
nem hatástalanították volna a templomból kijövő tömeg közé dobott kézi- 
gránátot. De ettől eltekintve mondhatjuk, hogy egy-két gyerekes falra 
mázolt szövegtől eltekintve Magyarországon soha nem volt szervezett 
antiszemitizmus, soha nem volt zsinagóga-ellenes merénylet, ami a 
magyar nép politikai érettségét és minden vallást tisztelő meggyőződését 

bizonyítja. Amíg Lengyelországban, Romániában, Szlovákiában üszkös 
zsinagógafalak meredtek az égre, addig a sokat rágalmazott Magyarországon 
a vallásos zsidóság minden félelemtől mentesen tisztelhette a maga istenét. 
S mivel ez így volt, éppen ezért nevezhetjük a legnagyobb hálátlanságnak 
azokat az írásokat és különböző nyugati kormányokhoz szóló beadványo- 
kat, amelyeket Klár Zoltán és utódai küldtek és néha még ma is küldenek 
széjjel, akiknek fogalmuk sincs sem az általános humánumról, még kevés- 
bé arról, hogy mi az magyarnak lenni és hogyan kell viselkednie egy magát 
magyarnak nevező emigránsnak? Ahelyett, hogy a lelkek megbékélését 
hirdetnék, a rágalmak özönével árasztják el az új hazát nyújtó államok 
kormányait. Ahogyan a választási propaganda-hadjárat szolgálatában álló 
Dohány-utcai , merénylettel" kapcsolatban viselkedtek 1939-ben, éppen 
úgy viselkedtek külföldön a magyarsággal szemben. Ha valaki eredménye- 
sen öntözi a parlagi antiszemitizmus sárga virágait, akkor azt azok teszik, 
akik az előbb említett hazug rágalmakat és beadványokat megírják. 


Xxx 


Minden rendőrség által rendezett bombamerénylet és egyéb választási 
propaganda-trükk ellenére is, ott ült az 1939. évi Parlament megnyitásakor 
az ötvenegy zöldinges képviselő. Az ülésrendezés során a valamikor 27 
tagot számláló szociáldemokrata párt sorait foglalták el, balra az elnöki 
emelvénytől. Kissé paradoxul hatott a kép, hogy az úgynevezett szélső- 
jobboldali Magyarországot képviselő férfiak a szélsőbaloldalra kerültek. 
Ezeket a sorokat tulajdonképpen a szociáldemokraták számára tartották 
fenn, de azok a szabad választás ellenére is csak 5 mandátumot nyertek s 
egyetlen padsorba tömörültek a 7 mandátummal rendelkező és erős 
kormánytámogatást élvező kisgazdapártiakkal. A szociáldemokraták igen 
csendesek voltak, mert még azt sem mondhatták, hogy nyílt választáson 
utasította el őket az ország népe, hiszen a választások — ezt el kell 
ismernünk — teljesen megfeleltek a titkos szavazás követelményeinek. A 
legnagyobb vereséget az úgynevezett pesti , vörös övezetben" szenvedték a 
marxisták, amennyiben régi fellegváraikból verték ki őket az őszintébb és 
igazabb új világot hirdető képviselők, akik a szegedi Csillagbörtönben ülő 
Szálasi Ferenc nevét írták zászlajukra. 

Amikor az ötvenegy nyilaskereszttel díszített képviselő bevonult a 
Duna-parti gótikus épület üléstermébe, akkor nemcsak a teremben jelenlé- 
vők, hanem az egész ország is őket figyelte. A győzelem szinte hihetetlen 

volt. Szemben a zöldingesekkel terpeszkedett a kormánypárt majdnem 
kétszáz fős társasága. Régi és öreg csáklyások, kipróbált mandátumszerzők 
néztek farkasszemet az új jövevényekkel. A régi Magyarország állott 
szemben az új Magyarországgal. 

A régi, illetve annak a bizonyos régi Magyarországnak a képviselői 
alapjában véve nem voltak rosszak, csak egy másik világot jelentettek és 
nem értették meg az országot. Jogászi fondorlatokkal, imitt-amott a 
hatalomra is támaszkodva szerették volna megőrizni a régi rendet és a régi 
főszolgabírói Magyarországot. A vezérük: Ieleki Pál gróf ült a miniszterel- 
nöki székben és vastag, sokdioptriás szemüvege mögül, alig észrevehető 
módon figyelte a magyar parlamenti élet novíciusait. Az ő személyisége 
szinte szintézise volt a régi Magyarországnak. Főiskolai tanár, európai hírű 
geológus és vérbeli arisztokrata volt egyszemélyben. Ennek a két különös 
emberfajtának minden jó és rossz tulajdonságát magával hozta akkor is, 
amikor a kormányzó kérésére szerepet vállalt a politikában. Pedáns tanár 
volt és gőgös arisztokrata. Ő nem beszélt a néppel, csak leereszkedett 
hozzá. Tudta, hogy családja és felmenő ősei becsületes és bátor szerepvivői 
voltak a magyar történelemnek. Ősei korrektségét és bátorságát magára 
nézve is kötelezőnek tartotta és azt hitte, hogy a maga módján valóban a 
legjobban szolgálja az ország ügyeit. De az ország nála a nagybirtoknál és a 
nagyvállalatoknál kezdődött és legfeljebb — népi vonalon — a cserkész- 
mozgalomnál ért véget. Típusában hasonlított nagy elődjéhez, Gróf Tisza 
Istvánhoz. Lelkében ott hordozta annak minden férfias karakterét, a mai 
politikai életben már ritkán látható bátorságát, de minden hibáját is. 
Mindkettőjüknek erőteljesen előreugró álluk és erős jellemre mutató, szin- 
te ajak nélküli, makacs, kemény szájuk volt. Az ilyen emberek tartották fent 
az országot sok évszázadon keresztül. Utódaik azonban már belesüllyedtek 
a hagyományok túlzó tiszteletébe és nem értették meg a kor követelmé- 
nyeit. Pedig Teleki Pál minden tömegmegvetése ellenére is ismerte a tömeget, 
tudott vele játszani már csak azért is, mert mélyen lenézte és megvetette azt. 
Okos volt. Órákig tudott beszélni anélkül, hogy mondott volna valamit. 

Az 1939. évi parlamenti ülések első heteiben figyelmét a nyilaskeresz- 
tes képviselőkre koncentrálta, éberen figyelt és mérte a felszólalók tudását 
és erejét, hogy kiismerje és azután — kirekessze őket a parlamenti életből. 

Amikor Horthy Miklós kormányzó a választások után a ,nyilas" 
képviselők előretörése miatt szinte felelősségre vonta, akkor Teleki a maga 
fölényes, arisztokratikus módján megígérte a kormányzónak, hogy rövid 
időn belül szétszórja az egész , mezei társaságot". Ez részben sikerült is 

neki, részint erőszakkal, részint az újonnan bekerült ötvenegy szélsőjobbol- 
dali képviselő heterogén összetétele miatt. Ma már őszintén írhatunk 
ezekről a dolgokról és senki ellen nem követünk el kegyeletsértést, ha 
megírjuk, hogy az ötvenegy képviselő között alig egy tucatnyi volt, aki kellő 
szellemi fegyverzettel lépte át a magyar törvényhozás küszöbét. Az agyafúr- 
tan gondolkodó rendszer egyik legnagyobb eredménye volt ez. Már 
jóval a választások előtt az 1921. 3. tc. alapján egymás után hozták a kisebb- 
nagyobb ítéleteket, amelyek lényege az volt, hogy az ezen törvénycikk alap- 
ján elítéltek nem lehettek sem képviselők, sem városi tanácstagok és — 
végül, de nem utoljára — még újságírók sem. 

Pontosan lemérték a szélsőjobboldalon szereplő egyének szellemi 
képességeit és azok szerint jártak el velük. Ha valaki azonban mégis beju- 
tott a képviselőházba, akkor a magyar alkotmány paragrafusai mindig 
módot adtak rá, hogy az illetőt megfosszák a mandátumától. Ezért figyelt 
Teleki és a mellette ülő Keresztes-Fischer belügyminiszter oly éberül az 
első napokban. A tervet már régen megcsinálták, csak végre kellett hajtani. 

Az első vad, aki terítékre került — a fiatal, alig harmincegynéhány éves 
Hubay Kálmán volt, a jászkapitány ősöktől származó, sokszor tévedéseiben 
is zseniális dr. Vágó Pállal együtt. Hubay Kálmán már régóta szálka volt 
Telekiék és a baloldali nagytőkével egy nyeregben ülő magyar reakció 
szemében. Bátor és zseniális vezércikkeit az egész ország olvasta, és nem 
minden hatás nélkül. A lovasberényi választáson véghezvitt szívós és 
lankadatlan szereplése örökké emlékezetes stációja marad a magyar parla- 
menti életnek. A fiatal Hubay — aki ellen a választásokon az akkori 
Magyarország egész apparátusa felvonult — hatalmas győzelmet aratott és 
az első volt, aki nyilaskereszttel a gomblyukában jelent meg a Duna parti 
gótikus palotában. Akkor kiderült, hogy nem csak mint újságíró, hanem 
mint szónok is a legjobbak közé tartozik. Beszédeivel annyira magával tudta 
ragadni a hallgatóságot., hogy elmaradtak a közbeszólások és a legközeleb- 
bi felszólalása már telt házat vonzott. Fordulatos és dinamikus volt. Azok 
közé az emberek közé tartozott, akik kihívják maguk ellen a sorsot és vagy 
elbuknak, vagy az egekig nőnek. Oroszlánkörmeit hamar megismerték még 
a legerősebb parlamenti rókák is, de különösen Keresztes-Fischer Ferenc, a 
legreakciósabb magyar belügyminiszter. 

A kárpátaljai harcok elején történt, hogy a belügyminisztérium elren- 
delte több száz nyilaskeresztes párttag azonnali internálását. Az internálás 
ügyét Hubay Kálmán a parlamentbe is szóvá tette, mire a belügyminiszter 
azt válaszolta, hogy az internálást csak azért nem tudták teljes egészében 

végrehajtani, mert bizonyos egyének gyáván megszöktek a hatóságok elől. 
Hubay Kálmán neveket kért, mire a belügyminiszter névsort olvasott fel 
többek között megemlítette Medve József testvérünk nevét is. Akik ott 
voltak ezen az emlékezetes napon a parlamentben, azok sohasem tudják 
elfelejteni a belügyminiszter felszólalását követő pillanatokat. Miután 
Keresztes-Fischer befejezte mondanivalóját, Hubay Kálmán kért és kapott 
engedélyt a válaszra. A belügyminiszter felé fordulva a következőket 
mondta: 

— Belügyminiszter úr, ön felolvasott egy névsort és azzal kapcsolatban 
megnyugtathatom a belügyminiszter urat, hogy a névsorban szerepelnek 
olyan emberek is, akiket a belügyminiszter úr karhatalmi tényezői sohasem 
tudtak elfogni. Itt van például Medve József... 

Keresztes-Fischer: — Én meg megnyugtatathatom a képviselő urat, 
hogy az a bizonyos Medve József sem bujkálhat sokáig a törvény elől! 

Hubay: — Téved a belügyminiszter úr, mert Medve Józsefet már nem 
tudja elfogni sem Hetényi, sem Sombor-Schweinitzer. . . 

Keresztes-Fischer Hubay szavaira fölényesen legyintett kezével és csak 
annyit mondott: — No majd meglátjuk. 

Hubay: — Nem! Azt már nem fogja megérni a belügyminiszter úr, 
mert a belügyminiszter úr kezei akármilyen hosszúak, de csak földi 
viszonylatban azok. Medve József testvérünk tegnap délután hősi halált halt 
az Ungvárra betörő cseh páncélosok elleni küzdelemben. Medve Józsefet 
már csak a belügyminiszter úrnál sokkal, de sokkal hatalmasabb valaki — a 
Mindenható Isten vonhatja felelősségre, de Tőle bizonyára kegyelmet kap, 
mert a hazájáért, Magyarországért áldozta fel fiatal életét! 

Hubay Kálmán utolsó szavainál először az 51 zöldinges képviselő állott 
fel — s mit tehettek mást — lassan felemelkedtek a kormánypártiak, majd 
a kisgazdák s végül a szociáldemokraták is. 

Az internált Medve Józseftől így búcsúzott a Nemzet nevében a magyar 
parlament. 

Hubay Kálmán döbbenetes erejű beszédét sohasem tudta megbocsájtani 
sem Keresztes-Fischer Ferenc, sem Teleki Pál miniszterelnök. 

Mint az előző fejezetekben megírtuk, a reakciós Teleki kormány 
minden lehetőt elkövetett a Nyilaskeresztes Párt köré csoportosult parla- 
menti frakció meggyöngítésére. Ha nem volt elegendő paragrafus, akkor 

megtalálták a legagyafúrtabb módozatokat a képviselők számának csökken- 
tésére, illetve a szélsőjobboldali csoport szellemi elitjének kiküszöbölésére. 
Ilyen körmönfont módon nem engedték fellépni többek között dr. Málnási 
Ödönt és még többen másokat. Amikor Fiala Ferenc mandátuma már biz- 
tosra vehető volt a hatvani kerületben, akkor a választást megelőző héten 
röplapokkal árasztották el a járás községeit, amelyeken közölték, hogy Fiala 
Ferenc akkor sem lehet képviselő, ha megválasztják, mert a Magyar Kir. 
Kúria 1921-3 tc. alapján ítéletet hozott ellene. Akit pedig e paragrafus alap- 
ján ítéltek el, az semmiféle közfunkciót nem vállalhat. A Keresztes-Fischer- 
féle választási praktikákhoz tartozott, hogy a röpiratban közölték a Töreky 
Tanács által meghozott ítéletet annak ellenére, hogy azt a vádlott csak jóval 
a választások után kapta kézhez. Az ügynek később súlyos erkölcsi vissz- 
hangja támadt, mert kiderült, hogy az ítéletet a Kúria Töreky Tanácsa 
Keresztes-Fischer Ferenc sürgetésére hozta meg. Az ítélet közlése bebizo- 
nyította, hogy a hatalomhoz görcsösen ragaszkodó régi rendszer ebben az 
időben a hatalom megtartása végett még olyan dicső múlttal rendelkező 
intézményeket is megfertőzött, mint amilyen a Magyar Királyi Kúria volt. 
Kerekes Béla dr. — A Hungarista Mozgalom egyik legképzettebb és legki- 
válóbb tagja — a kistarcsai internáló táborban várta meg a választások lefo- 
lyását és ott értesült, hogy Heves megyében mandátumot kapott. A válasz- 
tások után szabadlábra is helyezték, de a Törkey Ianács segítségével egész 
jelentéktelen ügyből kifolyólag, mint megválasztott képviselőt, őt is elítél- 
ték, majd alig két hónap múlva megfosztották mandátumától és — újra 
internálták. Hasonló sors érte Nesz Ferencet és Pálffy Fidél grófot, akiket 
szintén mandátum fosztásra ítélt a legfelsőbb magyar joghatósággal szövet- 
kezett rendszer. Sajnos, mint ahogyan minden jog-tiprás és bűn magában 
hordja végzetét, úgy ezek a Horty rendszer utolsó éveiben hozott jogelle- 
nes politikai fogások is súlyos következményekkel jártak, amennyiben 
Riesz István későbbi szociáldemokrata igazságügy- miniszter a maga jog- 
fosztó paragrafusainál ezekre a példákra hivatkozott. És nem minden joga- 
lap nélkül. 

Teleki Pál gróf ebben az időben jelentette ki az akkori kormánypárt 
egyik ülésén, hogy , egyenként lőjük ki a zöldingeseket, mint vadászaton a 
foglyokat". 

1940 nyarán következett az úgynevezett , Hubay-Vágó-féle hazaárulási 
per", amelyet a Parlament külön bírósága tárgyalt és rövid időn belül a leg- 
körmönfontabb jogászdialektika révén sikerült kirekeszteni a parlamentből 
a Nyilaskeresztes Párt két legértékesebb és legképzettebb tagját: a később a 


19 


kommunisták által kivégzett Hubay Kálmánt és a néha tévedéseiben is zse- 
niális dr. Vágó Pált. Az ügy előzményeihez tartozik, hogy 1940 első felében 
Hubay Kálmán és Vágó Pál benyújtották a Parlamentben a magyar nemze- 
tiségi kérdést rendező törvényjavaslatukat. A magyar parlament szégyenére 
a Teleki-kormány még csak tárgyalás alá sem bocsájtotta a törvényjavaslatot, 
hanem alig pár nappal annak benyújtása után hazaárulás címén vádat emelt 
a két képviselő ellen. Tekintve hogy a törvényjavaslat kemény diónak bizo- 
nyult, ezért azt kellő tálalással kellett a magyar közönség elé vinni. Pontosan 
azon a napon amikor Teleki Pál bejelentette a vizsgálat megindítását, mind 
a baloldali mind a kormánypárti lapok első oldalon, vezércikkben foglal- 
koztak az üggyel és hamis módon összeállított idézetekkel próbálták bizo- 
nyítani a Teleki-féle vád igazát. Demonstrációkat és tiltakozó gyűléseket 
rendeztek a miniszteri parancsra összeverbuvált állami és közüzemi alkal- 
mazottakkal — mint ahogyan később a kommunisták is tették — és amikor 
a hungarista képviselők bevonultak a parlamentbe, akkor a velük szemben 
álló pártok ütemes , hazaárulók" kiáltással fogadták őket. Erről az esetről, a 
híres ügynek egyik ma még élő tagja, dr. Vágó Pál többek között az alábbi- 
akban emlékezik vissza az argentinai Magyar Egység legutóbbi számában írt 
cikkében: 

, Azonban a hazafias mennydörgéssel megindított összeférhetetlenségi eljárást — 
amelyhez egy visszaható hatályú jogesetet találtak fel — hirtelen felfüggesztették, ami- 
dőn Moszkva Románia ellen mozgósított és Románia megingott hatalmi helyzetében 
az erdélyi kérdés váratlanul napirendre került. E helyzetben Teleki Pál maga is 
szükségét érezte annak, hogy meggyőződjék róla, hogy Hitlert az én és Hubay által 
benyújtott törvényjavaslatunk, amely az összes nemzetiségeket egyenlő elbánás elvén 
nyugvó rendezését vette célba — egyáltalán nem érdekli. Bennünket hungaristákat, 
akik állambölcseletünkkel revíziós igényeinket az összes Magyarországon élő nemze- 
tiségek egyenlő elbánása alapjára alapítottuk, kezdettől fogva Hitler ellenszenve kísért. 
Hozzátartozott Teleki Pál paradoxpolitikai ténykedéséhez, hogy ő, aki valamikor 
kijelentette: büszke arra, hogy Magyarország a diktatúrák iszapjában egy parlamen- 
táris sziget — maga volt az, aki a magyar népképviselet szuverénításának a kegye- 
lemdöfést megadta azáltal, hogy két országgyűlési képviselőt kizárt a Parlamentből, 
indítványozási joguk gyakorlása miatt. Később Rákosi Mátyásnak nem kellett semmi 
újat feltalálnia ahhoz, hogy precedens után szájkosarat kössön bírálói számára. . . " 

A Hubay-Vágó ügy szégyenteljes tárgyalása és mandátumfosztása után 
már játszi könnyedséggel intézték el azon képviselők mandátumfosztási 
ügyét, akiktől félniök kellett. Nem sokkal azután ugyancsak országos bot- 
rányt kavartak Telekiék az úgynevezett Kovarcz-üggyel kapcsolatban is. 

dr. Vágó Pál 

Kovarcz Emilt, akit szinténa Parlamentbe küldtek választói — a maga 
fanatikus és becsületes meggyőződésével szintén súlyos tehertételt jelentett 
az erősen korrupt kormánypárt számára. Mesterségesen koholt vádak alap- 
ján eljárást indítottak ellene, de mielőtt még felfüggesztették volna a man- 
dátumát, egy férfias hangú nyilatkozat után Németországba emigrált. 
Egyébként Kovarcz Emil volt az, akit — mint a későbbi Szálasi-kormány 
miniszterét — nem sikerült elfognia Himler Mártonnak; de Szálasi Ferenc 
kivégzése után önként jelentkezett a magyar kommunista hatóságoknál, bár 
tudta, hogy milyen sors vár rá. Cselekedetével olyan példát mutatott, amely 
méltán megérdemli, hogy a magyar politikai történelem azon lapjaira 
kerüljön, ahol a hősök és mártírok szerepelnek. 

A Kovarcz-per után következett a Wirth-ügy. Wirth Károly a magyar- 
országi Szociáldemokrata Pártból indult el és került Szálasi Ferenc táborá- 
ba. Nagy része volt abban, hogy a pest környéki ipari munkásság a vörös 
övezetekből a becsületes és új világot hirdető új eszmeáramlatok felé sodró- 
dott... Ő maga egyszerű vasmunkás volt. Ismerte a munkások nyelvét és 
tudott velük beszélni. Mivel szociáldemokratákkal ellentétben nem volt 
hajlandó paktumot kötni a mindenkori hatalommal, természetesen neki is 
pusztulnia kellett. Hamis tanúkkal és koholt vádakkal a pesti ügyészség 
vádat emelt ellene azon címen, hogy a gödöllői határban el akarta fogni 
Horty Miklós kormányzót és kényszerhelyzetben olyan aláírást akart tőle 
kicsikarni, amely biztosította volna a Párt hatalomra jutását. Primitív osto- 
ba vádak voltak ezek. Az alsóbbfokú bíróság, az igazi magyar bírói típust 
képviselő Szemák Tanács elnöklete alatt tárgyalták az ügyét és első fokon 
Wirth Károlyt felmentették. De az ügy a Kúria hírhedt Töreky Tanácsa alá 
került, s mint annyi más ügyben, Wirth Károly perében is kimondták a 
mandátumfosztó ítéletet és Wirth Károly nyilaskeresztespárti képviselőt — 
az 1939-es parlament legfiatalabb tagját — az ország lelkiismeretlenül 
dolgozó legfőbb vezetőinek utasításárra tíz évi fegyházbüntetésre ítélték. . . 
Wirth Károlyt csak 1944. október 16-án hozhatta ki a váci fegyházból 
Omelka Ferenc és Szálasi Ferenc ekkor a magyar ipari munkásság megszer- 
vezésével bízta meg. Sajnos ezt a feladatot már nem végezhette el, mert 
december elején a lakásába becsapódó orosz bomba megölte. 


Xxxk 


A reakciós Magyarország a maga bonyolult jogászi útvesztőjében min- 
dig megtalálta a módját, hogy alkotmányos színezetet adva a dolgoknak, 
eltávolítsa a politika küzdő porondjáról azokat az embereket, akik komoly 

Nyilas képviselők a Parlamentben 
Az első sorban balról jobbra: dr. Vágó Pál, Mokcsay Dezső, 
gróf Széchenyi Lajos, Csia Sándor és Hubay Kálmán 


Kovarcz Emil Wirth Károly 

veszedelmet jelentettek a latifundiumok és a hazánkban is gyökeret vert 
nemzetközi nagytőke számára. Magyarországon éppen annyira látszólagos 
demokrácia uralkodott, mint ahogyan uralkodik ma is demokratikus 
államokban. Elvégre a demokrácia sem más, mint a különböző erőket 
kezükben tartó hatalmak együttese. Amíg a diktatúrák nyersen és brutálisan 
végeznek ellenfeleikkel, addig a demokráciák megtalálják a módját, hogy a 
törvényesség látszatával intézzék el a sáncaikat fenyegető politikusokat. 

A keresztes-fischeri belügyminisztérium által irányított tisztogatási 
akció látszólag valóban eredményesnek bizonyult, mert rövid másfél esz- 
tendő alatt sikerült az országgyűlésből kirekeszteni a legutolsó választáso- 
kon a nép akaratából parlamentbe küldött politikusokat. Hubay Kálmánnak 
mandátumfosztása után még azt sem engedték meg, hogy cikket írjon. De 
ha a nevével nem is írhatott — írt más néven. Már Kossuth Lajos meg- 
mondta, hogy nincs olyan paragrafus, amelynek megszületésével egyidejű- 
leg meg nem születne az a bizonyos másik, láthatatlan ellenparagrafus, 
amely nullifikálja az előbbit. A magyar alkotmányra hivatkozó sorozatos 
alkotmánysértéseknél és mandátumfosztásoknál sokkal veszedelmesebb 
volt azonban az a bizonyos másik akció, amelyet a magyarországi nagytőké- 
vel egy kalap alá került magyarországi feudalizmus indított az ország belső 
srtuktúráját alapjaiban átrendezni kívánó Hungarizmus, illetve annak 
politikai vetülete: A Nyilaskeresztes Párt ellen. 

Minden parlamenti életnek velejárója a megvesztegetés és a parlament- 
be bejutott emberek behálózása és korrumpálása. Ez a módszer ezúttal is 
bevált és sajnos a zöld inget viselő képviselők nem éppen csekély része nem 
tudott ellenállni ennek a támadásnak és szép frázisok keretében tagadta meg 
a pártot, amelynek zászlajával 1939 nyarán ötvenegynéhány társával egye- 
temben bevonult a Duna parti gótikus palota üléstermébe. 

Az első kilépő dr. Szendrői Kovách Gyula volt. Mint alig harmincegy- 
néhány esztendős fiatal ügyvédet választották képviselővé és a 
Parlamentben hamar megtalálta az öncélúság gondolata felé vezető utat. 
Alig másfél esztendei szereplés után nyilatkozatot adott a kormánypárti 
sajtónak és bejelentette, hogy csalódott pártjában, nem ért egyet annak cél- 
kitűzéseivel és ezért kénytelen kilépni. A nyilatkozat után a Parlament leg- 
közelebbi ülésén, az ülésteremben is bejelentette előbb említett szándékát 
és egyben közölte, hogy felvételét kérte a kormánypártba. A kormánypárt 
és a baloldali sajtó egyaránt nagy lelkesedéssel fogadta Szendrői Kovách 
elhatározását, amelynek igazi indítóoka egyszerűen — a pénz volt. Szendrői 
Kovách ugyanis már a kilépése előtt több árjásított zsidó vállalat igazgatósá- 

gi tagságát vállalta, eljárt ügyeikben, fedezte — hogy Milotay István híressé 
vált kifejezésével éljünk — az Aladárokat és rövidesen maga is aktív tagja 
lett a mindjobban szaporodó strohmanok hatalmas táborának. Tipikus 
opportunista politikus volt, aki politikai karrierjének rövid 5 esztendeje 
alatt apjától örökölt vitézi előneve ellenére is a szélsőjobboldaltól egészen a 
kommunista pártig ívelt. Amikor 1945-ben a kommunista hatóságok letar- 
tóztatták és népbíróság elé került, akkor azzal védekezett, annak idején csak 
a megfigyelő tisztjét töltötte be a Nyilaskeresztes Pártban és hogy mennyi- 
re híve volt a demokratikus világnézetnek, azt azzal bizonyította, hogy 1944 
őszén anyagilag támogatta azt a kisgazdapárti és kommunista társaságot, 
amely az Erzsébet-híd budai oldalán álló Gömbös Gyula-szobrot felrob- 
bantotta. Védekezésének meg is volt az eredménye, amennyiben a buda- 
pesti népbíróság vitéz Szendrői Kovách Gyulát, a Nyilaskeresztes Párt egy- 
kori budapesti főkerületvezetőjét, mindössze egyévi börtönre ítélte és az 
ítélet kihirdetése után azonnal szabadlábra is helyezte. 

A Gömbös-szobrot robbantó Szendrői Kovách példáját gyors egymás 
utánban követték a többiek. Ugyancsak szép frázisok kíséretében hagyta ott 
a Pártot Keck Antal, Mohács képviselője, de róla is kiderült, hogy már 
kilépése előtt ötszobás irodát rendezett be számára az egyik legnagyobb 
budapesti szállítmányozási vállalat. A Nyilaskeresztes Pártból kilépett kép- 
viselő az elegánsan berendezett belső teremben fogadta a feleket, amíg a 
szobájából nyíló tapéta-ajtón túl ott ült a vállalat igazi régi vezetője és onnan 
adta a direktívákat az általa bizonyára mélyen lenézett lépviselőnek. 

A harmadik büszke pártmegtagadó és kilépő ugyancsak ügyvéd volt: 
dr. Kóródy Tibor. Valamikor ő szervezte meg a nyírségi hungaristákat, de a 
Parlamentbe való bejutása után szervezési képességeit más irányban kezdte 
érvényesíteni. Kijárásokat, hamis keresztleveleket, strohmanságokat, zsidó 
vállalatok árjásítását vállalta — mégpedig nagyban. Az egyszerű hónapos- 
szobából alig egy esztendő leforgása alatt Stefánia-úti villát varázsolt. A 
kommunista népbíróság Kóródyt még csak nem is helyezte vád alá. Az 
akkori viszonyok ezen tettükkel tulajdonképpen önmaguk felett mondot- 
tak erkölcsi ítéletet, mert ezek az ügyvédek az akkor szorongatott zsidóság 
érdekében nem önzetlenül, hanem súlyos pénzek zsebre tevése révén pró- 
báltak segíteni, tehát minden erkölcsi normát meghazudtoló módon jártak 
el a bajbajutottakkal és az üldözöttekkel szemben. 

Morális ítéletüket még jobban súlyosbítja az a tény, hogy a zsidóellenes 
törvényeket nem a Nyilaskeresztes Párt, hanem a kormányzat hozta, 
amelynek később ők is tagjai lettek. A Nyilaskeresztes Párt parlamenti 

frakciója emlékének tartozunk azzal, ha megírjuk, hogy Szálasi Ferenc a 
legszigorúbban megtiltotta, hogy a Parlament nyilaskeresztes képviselői 
bármiféle gazdasági vállalkozásnak tagjai legyenek s ez által pártját erkölcsi 
síkon magasan a kormánypárt fölé emelte, amelyek tagjai a délelőtti üléseken 
egymás után hozták az 1. 2. és 3. számú zsidótörvényeket — este pedig kiosz- 
tották egymás között a súlyos jövedelmeket jelentő gazdasági pozíciókat. 

Aztán jött a háború s a belpolitikai kérdések háttérbe szorultak a 
külpolitikai és harctéri események mögött. A kormánypárt soraiban ülő 
egykor szájas németbarátokból Sztálingrád után óvatos duhajok lettek és 
lassan megkezdődtek a kacsintgatások a baloldal felé. A Szakasits Árpád, 
Bajcsy-Zsilinszky Endre, Szekfű Gyula és a kommunista Kállay által 
létrehozott Nemzeti Front nevű ellenállási mozgalom célkitűzései egyre 
népszerűbbek lettek azok előtt, akiknek a politika nem szent elhivatottsá- 
got, hanem csak opportunizmust és az egyéni lehetőségek megvalósítását 
jelentette. S minél jobban közeledtek az oroszok, annál jobban fogyott az 
igazak tábora és a magyar parlament környéke kezdett hasonló lenni a 
süllyedő hajóhoz. Az illegális Kommunista Párt földalatti kiadványaiban 
mind szemtelenebb kezdett lenni, s mélyen aláértékelte az utolsó magyar 
parlament erkölcsi értékét. Ha voltak is egyesek, akik a hungarista, vagy a 
Gömbös Gyula-féle politikától egészen a Kommunista Pártig íveltek, azért 
a Parlament nagy többsége erős és megingathatatlan maradt abban az 
elgondolásban, hogy az ország felé közeledő Vörös Hadsereg és az ezzel 
egyet jelentő szovjet impérium ellen minden erőt össze kell fogni és ha 
kell, egész Európa ellenére is küzdenünk kell magunkért — és Európáért. 

Ennek a gondolatnak a jegyében alakult meg 1944 vésztjósló őszén a 
pártokon felülálló parlamenti egység, amely egy táborba fogta össze a 
Magyar Élet Pártja (kormánypárt) a Nyilaskeresztes Párt és a többi jobb- 
oldali pártok erőit. Vezetőik a kivégzett Szász Lajos, az ugyancsak kivégzett 
Szőllősi Jenő, az ugyancsak kivégzett Rajniss Ferenc, az ugyancsak kivég- 
zett Reményi-Schneller Lajos, s az ugyancsak kivégzett Csia Sándor voltak. 
Ebből a tömörülésből alakult meg 1944. október 16-án az úgynevezett 
Szálasi-kormány, amely a baloldal minden elferdítési szándéka ellenére sem 
, nyilas" hanem nemzeti koalíciós kormány volt, amennyiben tagjai a volt 
Kormánypárt (Magyar Élet Pártja), a Nyilaskeresztes Párt és a pártonkívüliek 
tagjai közül kerültek ki. Ez a koalíciós kormány a Nemzet igazi egységét 
képviselte és munkáját egészen 1945. április 3-ig — szinte nyomon követ- 
ve a Vörös Hadsereg által — becsülettel látta el. 

Az utolsó parlamenti üléseket a soproni vármegyeháza nagytermében 

tartották meg és a magyar parlamenti élet hosszú történetében, talán még 
nem fordultak elő olyan felemelő ülések, mint ott a Hűség Városában. 
Nem egyes pártok, hanem valóban az élet-halál harcát vívó Nemzet parla- 
mentjének tragikus pillanatait tükrözték ezek az utolsó napok. Az elnöki 
emelvényen ott ült a legnagyobb jogászi elemek egyike, a Magyar Élet 
Pártjának tagja: dr. Tasnádi Nagy András. Az alelnöki tisztet dr. Törs Tibor 
látta el, tehát sok mindennek volt nevezhető ez a parlament csak annak nem 
hogy , nyilas" parlament volt. A magyar egység nagy nehezen megszületett 
országgyűlése volt ez, amely a látszólagos nyugalom és a szociális egyenlőt- 
lenségek után végre magára talált és ha a történelem kereke másként for- 
dult volna, bizonyára új ösvényt vágott volna az eddigi magyar élet bozon- 
tos mezején. A gyávák, a számítók, a megalkuvók lassan elmaradtak s a volt 
háromszázötven tagból csak az a kétszázegynéhány maradt együtt, akik 
merték vállalni a tragédia útjára lépett Nemzettel a sorsközösséget. 

1945. április elején az oroszok elfoglalták Kapuvárt s erőteljes iramban 
törtek a még szabadon lélegző nyugati megyék felé. Április 2-án már meg- 
jelentek az első orosz páncélos ékek Sopron határában és akkor, amikor már 
a városba becsapódtak az első orosz gránátok és a város felett orosz vadász- 
és bombázógépek cirkáltak, akkor még egyszer összeült az utolsó magyar 
parlament 200 tagja. Az elnöklő Tasnádi Nagy András férfias, mély bariton- 
hangja még egyszer utoljára megnyitotta az ülést, amely mindössze rövid 
negyed óráig tartott. Senki nem szólt semmit csak itt-ott a sorok között fel- 
hangzott egy elfojtott zokogás. Azután a fekete magyar ruhába öltözött 
Tasnádi Nagy András kezében megkondult az elnöki csengő s a hanghullá- 
mok tompán, tragikusan hullottak a feketébe öltözött jelenlévők lehorgasz- 
tott fejére. És még egyszer, szinte zokogva hallatszott az Elnök hangja: 

— A magyar Országgyűlés ülését bizonytalan időre berekesztem... 


Tasnádi Nagy András 

NÉVMUTATÓ 


CSIA SÁNDOR 

(Hegybánya, 1894. február 4. — Budapest, 1946. március 19.) 

A Hungarista Mozgalom egyik legrégibb harcosa. Országgyűlési képviselő, 
majd 1944. október 16.-a után a Koronatanács tagja. Politikai meggyőződé- 
sét mindvégig bátran vallotta. 1946. március 19-én végezték ki. 


FIALA FERENC 

(Kolozsvár, 1906. december 19. — Saarbrücken (NSZK), 1988. szeptember 14.) 
Építészmérnök, közíró, szerkesztő. 1937 és 1939 között az Összetartás című 
nyilas hetilap főszerkesztője, a Hungarista Mozgalom sajtóügyeinek irányí- 
tója. 1944. október 15.-e után a Szálasi-kormány sajtófőnöke volt. Politikai 
tevékenységéért 1945 után népbíróság elé került, amely először halálra ítél- 
te, majd bűntetését életfogytiglani kényszermunkára változtatta. Legfőbb 
bűne az 1919 évi Tanácsköztársaságról írott , Így dolgoztak!" című munkája 
volt. Az ÁVÓ börtönéből majd 12 évi fogság után a Magyar Forradalom 
szabadította ki 1956 őszén. Utána Nyugatra menekült, Saarbrückenben 
telepedett le, ahol építészmérnökként dolgozott. Újságíróként szélsőjobb- 
oldali lapokban írt, egy ideig főmunkatársa volt a londoni hungarista 
Összetartásnak, részt vett a Buenos Aires-i Magyar Egység szerkesztésében, 
szerkesztette a , nemzeti emigráció" orgánumaként megjelenő Hídfőt, majd 
az Új Hídfőt. Szerkesztője volt a Hídfő Könyvtár kiadványainak is. Több 
fontos könyv szerzője. 


GÖNDÖR FERENC 

(Bihardiószeg, 1885. december 7. — New York, 1954. június 1.) 

alatt Kún Béla sajtófőnöke volt, majd előbb Bécsbe, azután Amerikába 
emigrált. Ő alapította 1918 októberében az útszéli hangjáról ismert , Az 
Ember" című hetilapot, amit emigrációja alatt, előbb Bécsben, majd New 
Yorkban is kiadott. Halála után Klár Zoltán vette át a lap szerkesztését — 
teljesen megtartva elődje uszító és alpári hangját. 


HIMLER MÁRTON 
Az oroszok elől Nyugatra menekült magyar politikusok és egyéb polgári 
személyek elfogatásával megbízott magyarországi zsidó származású 

fejvadász. Nemcsak azokat fogta el és adta ki a bolsevista Magyarország 
vezetőinek, akik rajta voltak az akkori magyar kormány által és elég tág 
lelkiismerettel összeállított háborús főbűnös listán — hanem mindenkit, 
akit a magyar kommunista rendőrség kikért. Az alája tartozó szervezet nem 
elégedett meg a , háborús bűnösök" elfogásával, hanem azon túlmenően 
azokat minden értéktárgyuktól megfosztotta, illetve formálisan kirabolta. 
Ezen visszásságok miatt már 1945 novemberében az egész Himler-gangot 
leváltották és maga az amerikai nyilvánosság is súlyosan elítélte Himlerék 
tevékenységét. 1958-ban Himler Márton könyvet írt és adott ki New 
Yorkban , Így néztek ki a magyar nemzet sírásói" címmel, mely könyv a szerző 
szerint ,a magyar háborús bűnösök amerikaiak előtt tett vallomásának 
hiteles szövegét tartalmazza. A Himler áldozatok közül életbe maradtak 
egyöntetű megállapítása szerint a jegyzőkönyvek legnagyobb része — 
Himlerék utólagos igazolására történt közönséges hamisítvány. A könyvben 
szereplő tények egyáltalán nem fedik a valóságot. 


HUBAY KÁLMÁN 

(Jászapáti, 1902. április 3. — Budapest, 1946. június 26.) 

Újságíró és politikus. 1946 nyarán kötél által végezték ki Nagy Ferencék. A 
miskolci Magyar Jövő című lapnál kezdte pályafutását, majd rövidesen Pestre 
került, hol Gömbös Gyula őt bízta meg a Függetlenség című lap szerkesz- 
tésével. 1938-ban csatlakozott Szálasi Ferenc mozgalmához, kinek első 
helyettese lett. Ugyancsak ebben az évben Lovasberényben országgyűlési 
képviselővé választják meg s ettől fogva a magyar parlamenti élet egyik leg- 
sűrűbben szereplő tagja marad. A leggyújtóbb hatású magyar szónokok 
egyike volt. Kivégzése teljesen ellenkezett a jacksoni pontokkal, mert írásai 
miatt juttatták bitófára gyilkosai. Több szemtanú egybehangzó állítása 
szerint, kivégzése után az akasztófán függő holttestéről a nézőközönség 
soraiból egy bosszúért lihegő korábbi , üldözött egy késsel lenyisszantotta 
kilógó nyelvét. 


KERESZTES-FISCHER FERENC 

(Pécs, 1881. február 18. - Bécs, 1948. március 3.) 

Volt belügyminiszter, a feudális magyar reakció megtestesítője. Himler 
Mártonék őt nem adták ki, mert híres volt filoszemitizmusáról. 
Ausztriában halt meg. 

KLÁR ZOLTAN 

(Nyíregyháza, 1894. ápr. 1. — New York, 1965. dec. 25.) 

kesztője. 1944-ben, a német megszállás után a Gestapo letartóztatta és 
Mauthausenbe hurcolta, ahonnan 1945 májusában tért vissza. Később 
kivándorolt az Egyesült Államokba, New Yorkban telepedett le. 1956 végén 
átvette akommmunista Göndör Ferenc által alapított Az Ember című zug- 
lapot, amelynek haláláig szerkesztője és kiadója volt. 


KOVARCZ EMIL 

(Felsőireg, 1899. február 4. — Budapest, 1946. május 2.) 

Ludovika akadémiai tanár, tiszt, majd a Szálasi-kormány minisztere. Őt 
nem fogták el Himler Mártonék, de önként jelentkezett a kommunista 
hatóságoknál, hogy társai sorsában osztozzon. Kivégezték Budapesten. 


DR. MÁLNÁSI ÖDÖN 

Brassó, 1898. június 28. — Bécs, 1970. február 17. 

Neves történész, közíró és több kiváló történelmi munka szerzője. A buda- 
pesti tudományegyetem jogi és bölcsészkarán végzett tanulmányai után 
1924-ben történelemből doktorált. Az egri érseki tanítóképző intézetben 
történelmet tanított. 1937-ben jelent meg , A magyar nemzet őszinte története" 
című könyve, amelynek a fennálló rendet támadó megállapításai miatt bíró- 
ság elé került. Elítélték és egy évet a szegedi Csillagbörtönben töltött. 
Előzőleg csatlakozott Szálasi pártjához, de szabadulása után ellentétbe 
került vele: , anarchizmus"? miatt kizárták. A nyilas hatalomátvétel után 
ismét Szálasi híve lett. 1945 tavaszán Ausztriába került, de Himler 
Mártonék őt is elfogták és hazaszállították. A népbíróság 10 évi kényszer- 
munkára ítélte. Az 1956-os forradalom idején szabadult, Nyugatra, majd 
egy menekültszállítmánnyal az USA-ba távozott, mert ott akart leteleped- 
ni. Az ottani magyar-ajkú zsidóság ezt megakadályozta és az amerikai ható- 
ságok visszatoloncolták Ausztriába. Bécsben telepedett le. 


MILOTAY ISTVÁN 

Bartha Miklós mellett a legnagyobb magyar publicisták egyike. Az Új 
Nemzedékben, majd a Magyarság, később az Új Magyarság című napilapokban 
megjelent írásai korszakalkotók voltak. Ragyogó stílusban megírt vezércik- 
kei a legkeményebb kritikát tartalmazták a maradi Magyarország vezetőiről. 
Világosan látta a Horthy-rendszer alatti társadalmi berendezkedés hibáit és 

azokon túlmenően annak bűneit is. Az ő nevéhez fűződik a jobboldali hír- 
lapirodalom megteremtése. A második világháború összeomlása után a biz- 
tos halál elől külföldre menekült s később Svájcban telepedett le. 


SULYOK DEZSŐ 

(Simaházapuszta, 1897. március 28. — New York, USA, 1965. május 18.) 
Magyar politikus. Mint a Horthy-parlament képviselője, valótlan adatokon 
nyugvó támadást intézett Szálasi Ferenc ellen. Sulyok vádjait és hamis állí- 
tásait az Összetartás című hetilap minden tételében megcáfolta. Az 1939-es 
választásokon Sulyok Dezső súlyos kudarcot szenvedett és nem került be 
az utolsó magyar képviselőházba. Az oroszok bejövetele után egy ideig Pápa 
városának volt a polgármestere, majd az óriási jövedelmet jelentő 
működött és az ország általános megdöbbenésére elvállalta az Imrédy-per 
népügyészi tisztét és így segédkezet nyújtott Imrédy Béla kivégzéséhez. 
1948-ban mint aktív képviselő Nyugatra szökött, ahol több könyvet adott ki. 
Könyveiről Macartney angol történész elítélően nyilatkozott, amennyiben 
adatai egyáltalán nem fedik a valóságot s állításai teljesen komolytalanok. 


SZÁLASI FERENC 
Magyarország Nemzetvezetője, a Hungarista Mozgalom vezére. 
Kivégezték Budapesten 1946. március 12-én. 


TELEKI PÁL GRÓF 

(Budapest, 1879. november 1. — Budapest, Várnegyed, 1941. április 3.) 

Magyar politikus és Magyarország kétízbeni miniszterelnöke. Mint föld- 
rajztudós világhírű szakember volt, de mint politikusnak nagy szerepe volt 
abban, hogy kimélyültek a magyar és magyar közötti különbségek. Magyar 
fajvédelmi alapon állt és reakciós politikájából kiindulva elkeseredett ellen- 
sége volt minden jobboldali politikának. A magyar-jugoszláv háború kitö- 
résekor önkezével vetett véget életének. 


TEMESVÁRY LÁSZLÓ 

Magyar publicista és közgazdasági szakember. A Nép c. nyilas hetilap fő- 
szerkesztője. 1944. október 15. után a Magyar Nemzeti Bank elnöke. Az 
oroszok elől Nyugatra mentett Nemzeti Bank aranykészletét teljes egészé- 
ben átadta az amerikaiaknak. A népbíróság életfogytiglani kényszermunká- 
ra ítélte. Az 1956-os forradalom szabadította ki a börtönből. Utána 

Nyugatra menekült és Ausztriában élt. Különböző emigráns hungarista lap 
munkatársaként főleg gazdasági témájú írásokat publikált. Egy ideig az 
1959-ben alakult Hungarista Testvéri Közösség (H.T.K.) vezetője is volt. 


TASNÁDI NAGY ANDRÁS 

Budapest, 1882. január 29. — Budapest, 1956. július 1.) 

Magyar politikus, igazságügyminiszter az Imrédy- és a második Teleki- 
kormányban. Az 1939-es választásokon mandátumot nyert a Magyar Élet 
Pártjává átnevezett kormánypárt színeiben. 1939. november 1-je és 1945. 
március 29-e között a képviselőház elnöke volt az Országgyűlésben. A nyi- 
las hatalomátvételt követően elnökségi tagja lett az általuk felállított 
Törvényhozók Nemzeti Szövetségének, ami miatt a második világháború 
után a népbíróság elé került, mint háborús bűnös. Golyó általi halálra 
ítélték, amit kegyelemből életfogytiglani börtönre módosítottak. Meghalt 
1956 nyarán a budapesti Mosonyi-utcai ÁVÓ-s kórházban. 


DR. VÁGÓ PÁL 

Budapest, 1889. május 24. — Buenos Aires, Argentína, 1982. november 10. 
Mérnök, közíró, politikus. A budapesti Műegyetemen 1911-ben gépész- 
mérnöki oklevelet, 1929-ben doktorátust szerzett. 1927-től 1939-ig egy 
budapesti villanyerőmű, 1942 és 1944 között a Magyar Optikai Művek ter- 
vezőmérnöke. 1939-40-ben nyilas programmal országgyűlési képviselő 
volt. A Nyilaskeresztes Párt gazdasági szakértője. A Szálasi-kormányban 
1944 októberében ár-kormánybiztos, 1944. november végétől közellátásü- 
gyi államtitkár. A nyilas kormányzattal 1945 tavaszán kitelepült Ausztriába, 
majd kivándorolt Argentínába, ahol mérnökként dolgozott. 1953-54-ben az 
Argentin Nemzeti Energia Igazgatóság alkalmazottja volt. Hungarista szel- 
lemiségű emigráns lapokban publikált. 

Fiala Ferenc 
megjelent munkái: 


Magyarországon megjelent munkák 


A magyar sajtó igazi arca (dr. Nyékhegyi Istvánnal közösen írta) — Bp. 1938 
Zöld könyv — Bp. 1939 

Válasz az áfiumokra — Bp. 1940 

Erdélyi levelek — Bp. 1940 

Így dolgoztak — Bp. 1941 

A vörös kalapács — Bp. 1942 


Az emigrációban megjelent munkák 


Ungarn in Ketten (Magyarország láncokban — Német nyelven jelent meg) — 
Saarbrücken, 1957 

Vádló Bitófák (Marschalkó Lajossal közösen írta) — London, 1958 

Egy hajó elsüllyed a Dunán — München, 1960 

Zavaros évek — München, 1962, 1968, 1976 

Berkes és a szerzetes — München, 1979 

Egyszerű történet és egyéb históriák — San Francisco, 1985 

Zöld könyv — Dortmund, 1986 

Az utolsó választás — Dortmund, 1986 


Újabb kiadások 


Vádló Bitófák — Gede Testvérek, Bp. 1999, 2008 
Zavaros évek — Gede Testvérek, Bp. 2003 

Zöld könyv — FRONT, Bp. 2010 

Az utolsó választás — FRONT, Bp. 2010 


Előkészületben 


Erdélyi levelek (Új kiadás) 

Válasz az áfiumokra (Új kiadás) 

Így dolgoztak (Új kiadás) 

Szálasi sajtófőnöke voltam — Fiala Ferenc emlékiratai 
Marschalkó-Fiala: HÍDFŐ (válogatott cikkek és tanulmányok 1954-1987) 

